# 10 de desembre

El 10 de desembre és el tres-cents quaranta-quatrè dia de l'any del calendari gregorià i el tres-cents quaranta-cinquè en els anys de traspàs. Queden 21 dies per finalitzar l'any.

## Esdeveniments
### Països Catalans

* 1123 - Sant Ramon, bisbe de Roda, consagra l'església de Sant Climent de Taüll, a la Vall de Boí, Patrimoni de la Humanitat.
* 1348 - el rei Pere IV d'Aragó i comte de Barcelona, venç per les armes a la Unió de València.
* 1640 - el coll de Balaguer (Vandellòs i l'Hospitalet de l'Infant, el Baix Camp): els terços castellans hi derroten els resistents catalans (batalla del Coll de Balaguer, guerra dels Segadors).
* 1809 - Girona: després d'un setge de set mesos, la ciutat es rendeix als francesos (guerra del Francès).
* 1933 - Girona: Ràdio Associació de Catalunya (RAC) inaugura EAJ-38 Ràdio Girona, la primera de les emissores de la xarxa.
* 1948 - Barcelona: es publica la primera historieta de Doña Urraca de Jorge, al número 77 de Pulgarcito de l'Editorial Bruguera.
* 2007 - El Departament dels Pirineus Orientals hi oficialitza el català.

### Resta del món

* 1710 - Villaviciosa de Tajuña (Província de Guadalajara): tot i que hi va haver un empat tècnic en la batalla de Villaviciosa de Tajuña, aquesta va resultar una victòria estratègica de l'exèrcit borbònic a la Guerra de Successió Espanyola.
* 1848 - Lluís Napoleó fou escollit President de la República francesa,amb el 75% dels sufragis.
* 1898 - Cuba s'independitza d'Espanya tot i que resta sota control dels Estats Units que la reconeixeran definitivament el 20 de maig de 1902.
* 1902 - Assuan, Egipte: s'inaugura la presa baixa d'Assuan.
* 1948 - Palau de Chaillot (París): l'ONU proclama la Declaració Universal dels Drets Humans.
* 2020 - El Marroc normalitza les relacions diplomàtiques amb Israel, a canvi del reconeixement dels Estats Units de la sobirania del Marroc sobre el Sàhara Occidental.

## Naixements
### Països Catalans

* 1868 - Borriana, Plana Baixa: Vicente Cantos Figuerola, advocat i polític valencià, Ministre de Justícia, 1934-1935) durant la Segona República Espanyola (m. 1943).
* 1887 - Barcelona: Josep Maria Junoy, periodista, poeta i dibuixant català.
* 1917 - Barcelona: Carme Soriano i Tresserra, nedadora catalana, molt popular als anys trenta.
* 1926 - Santanyí, Mallorca: Blai Bonet i Rigo, poeta i escriptor mallorquí.
* 1941 - Barcelona: Josep Maria Jofresa Puig, va ser un jugador de bàsquet català.
* 1947 - El Masnou: Isabel Mestres Núñez, actriu catalana.
* 1949 - Benavent de Segrià: Concepció Tarruella, política catalana, ha estat diputada al Parlament de Catalunya i al Congrés dels Diputats.
* 1966 - Barcelona: Gemma Calvet, jurista, analista política, ha estat diputada al Parlament de Catalunya en la X Legislatura.
* 1980 - Vila-real, Plana Baixa: Paula Bonet, escriptora, il·lustradora i pintora valenciana establerta a Barcelona.

### Resta del món

* 1815 - Londres: Ada Lovelace, matemàtica anglesa, primera programadora en la història dels computadors (m. 1852).
* 1822 - Lieja, Regne Unit dels Països Baixos: César Franck, músic belga, naturalitzat francès (m. 1890).
* 1824 - Christiania (Noruega): Aasta Hansteen, pintora, escriptora i feminista noruega.
* 1830 - Amherst (Massachusetts): Emily Dickinson, poetessa nord-americana (m. 1886).
* 1845 - Alexandria: Abd Allah Nadim, periodista, escriptor, assagista i poeta egipci.
* 1866 - Ieper, Bèlgicaː Louise de Hem, pintora belga (m. 1922).
* 1867 - Rodalquilar (Almería, Espanya): Carmen de Burgos, escriptora, periodista i feminista espanyola (m. 1932).
* 1870 - Gant, Bèlgica: Pierre Louÿs, escriptor francès (m. 1925).
* 1883 - Pamplona: Carmen Baroja, escriptora i etnòloga espanyola (m. 1950).
* 1884 - Neskutxnoie, Zinaïda Serebriakova, pintora russa.
* 1886 - Regne Unit: Victor McLaglen, actor britànic i estatunidenc.
* 1891 - Berlín, Alemanya: Nelly Sachs, escriptora alemanya, Premi Nobel de Literatura de l'any 1966 (m. 1970).
* 1902 - L'Havana: Dulce María Loynaz, poeta cubana (m. 1997).
* 1908 - Avinyó, França: Olivier Messiaen, compositor, organista i ornitòleg francès (m. 1992).
* 1912 - Nova Orleans, Louisiana: Irving Fazola, clarinetista i saxofonista estatunidenc.
* 1914 - Nova Orleans: Dorothy Lamour, actriu estatunidenca (m. 1996).
* 1919 - Civitanova Marche (Itàlia): Sesto Bruscantini, baix baríton italià (m. 2003).
* 1920 - Txetxelnik (Ucraïna): Clarice Lispector, escriptora brasilera en portuguès, una de les més rellevants del segle xx (m. 1977).
* 1923 - Madrid, Espanya: Jorge Semprún Maura fou un escriptor, polític i guionista cinematogràfic espanyol.
* 1928 - Toronto: Michael Snow, artista canadenc, considerat el pioner del videoart (m. 2023).
* 1934 - Filadèlfia, Pennsilvània, EUA: Howard Martin Temin, biòleg nord-americà, Premi Nobel de Medicina o Fisiologia de l'any 1975 (m. 1994).
* 1944 - Lima: Agustín Mantilla, economista, sociòleg i polític peruà.
* 1957 - Rosario, Argentina: Claudio Lluán, compositor i contrabaix argentí.
* 1958 -
** Lima: Ronald Alex Gamarra Herrera, advocat, professor i polític.
** Dorsten (Westfalia, Alemanya): Cornelia Funke, escriptora alemanya de literatura infantil i juvenil.
* 1961 - Lukla, Nepal: Pasang Lhamu Sherpa, primera alpinista nepalesa a pujar a l'Everest.
* 1985 - Vietnam: Lê Công Vinh, futbolista.
* 1990 - Chiba, Japó: Shoyo Tomizawa, pilot de motociclisme japonès.

## Necrològiques
### Països Catalans

* 1910 - Vinaròs, Baix Maestrat: Manuel Sales i Ferré, filòsof, historiador i publicista (n. 1843).
* 1932 - Vic (Osona): Martí Genís i Aguilar, escriptor català (n. 1847).
* 1936 - Vallés, Costera: Gonçal Vinyes i Massip, sacerdot, poeta i escriptor valencià.
* 1966 - Sabadell: Patrocini Agulló i Soler, activa defensora dels més necessitats.
* 1981 - Sabadell: Pau Abad i Piera, inventor i industrial, pioner de l'enginyeria electrònica a Catalunya.
* 2008 - Premià de Mar, Maresme: Robert Segura Mongé, guionista i dibuixant de còmics català.
* 2015 - Barcelona, Pepita Llunell, compositora, cantant i actriu catalana.

### Resta del món

* 1198 - Marràqueix, Califat Abbàssida: Averroes, filòsof andalusí.
* 1810 - Pragaː Maria Theresia Ahlefeldt, escriptora, pianista i compositora alemanya naturalitzada danesa coneguda per ser la primera compositora de Dinamarca (n. 1755).
* 1875 - Jinkō-in, Japóː Ōtagaki Rengetsu, monja budista japonesa, poeta, ceramista, pintora i experta cal·lígrafa.
* 1896 - San Remo, Regne d'Itàlia: Alfred Nobel, químic, inventor de la dinamita. Donà tota la seva fortuna per a instituir els Premis Nobel.
* 1936 - Roma (Itàlia): Luigi Pirandello, dramaturg italià, Premi Nobel de Literatura de 1934 (n. 1867).
* 1941 - Múnic: Albert Döderlein, ginecòleg alemany.
* 1944 - Brussel·les: Paul Otlet, creador de la ciència de la documentació i de la Classificació Decimal Universal (n. 1868).
* 1967 - Madison (Wisconsin): Otis Redding, músic nord-americà (n. 1941).
* 1977 - costa argentina (desapareguda)ː Azucena Villaflor, activista argentina, una de les fundadores de l'associació de les Madres de Plaza de Mayo.
* 1992 - Buenos Aires, Argentina: Celia Gámez, cantant i actriu argentina (n. 1905).
* 1993 - Madrid: Victorina Durán, escenògrafa i figurinista espanyola, pintora (n. 1899).
* 1998 - Buenos Aires, Argentina: Berta Singerman, cantant i actriu argentina (n. 1901).
* 2006 - Santiago de Xile, Xile: Augusto Pinochet, militar i dictador xilè.
* 2012 - Burgdorf, Berna: Lisa della Casa, soprano suïssa (n. 1919).

## Festes i commemoracions

* Dia internacional dels Drets Humans
* Al voltant del 10 de desembre, dia en què es va firmar la Declaració Universal dels Drets Humans, es concedeix el Premi Sàkharov.
* Mare de Déu de Loreto;
* Santa Eulàlia de Mèrida, verge i màrtir;
* Santa Júlia de Mèrida, verge i màrtir;
* Santa Maur màrtir;
* Papa Gregori III;
* Florenci de Carrecedo, abat;
* beat Gonçal Viñes Masip, màrtir;
* servent de Déu Jacint Alegre i Pujals, jesuïta.

## Referències

* ↑ Junyent, Eduard. Encuentro. Rutas románicas en Cataluña, 1996. ISBN 847490403X. .pàg. 103
* ↑ «Tal dia com avui de 1933 s'inaugurava Ràdio Girona amb la veu de la locutora Francina Boris». Ràdio Associació de Catalunya, 10-12-2015. [Consulta: 24 octubre 2020].
* ↑ Kinder, Hermann, 1920-1968.. Atlas histórico mundial. II, De la Revolución Francesa a nuestros días. 19a. ed. corregida y ampliada. Madrid: Akal, 1996. ISBN 84-460-2459-4.
* ↑ «Timeline». [Consulta: 27 novembre 2022].
* 1 2 Palmowski, Jan.. Diccionario de historia universal del siglo XX. 1. ed. española. Madrid: Editorial Complutense, 1998. ISBN 84-89784-57-4.
* ↑ «Trump reconeix al Marroc la sobirania sobre el Sàhara Occidental». Ara, 10-12-2020. [Consulta: 19 desembre 2020].
* ↑ «Carme Soriano Tresserra | enciclopèdia.cat». [Consulta: 26 desembre 2020].
* ↑ «Isabel Mestres» (en castellà). La Vanguardia, 14-04-2022. [Consulta: 14 octubre 2022].
* ↑ «Paula Bonet». Googreads. [Consulta: 10 maig 2020].
* ↑ «Ada Lovelace | enciclopèdia.cat». [Consulta: 6 novembre 2020].
* ↑ Diccionario enciclopédico de la música. 1a. ed. en español. México, D.F.: Fondo de Cultura Económica, 2009. ISBN 978-607-16-0020-2.
* ↑ Jensen, Lill-Ann, et al. «Aasta Hansteen» (en noruec). Store norske leksikon, 01-04-2024. [Consulta: novembre 2024].
* ↑ «Emily Dickinson | enciclopèdia.cat». [Consulta: 6 maig 2020].
* ↑ «Hem, Louise de (1866-1922)». The Androom Archives, 01-01-2006. [Consulta: 20 octubre 2021].
* ↑ «Carmen de Burgos. Biografía». Instituto Cervantes.
* ↑ Larousse, Éditions. «Encyclopédie Larousse en ligne - Pierre Louis dit Pierre Louÿs» (en francès). [Consulta: 10 desembre 2020].
* ↑ «Persona - Baroja, Carmen (1883-1950)». PARES, Portal de los Archivos Españoles. [Consulta: 5 novembre 2023].
* ↑ «Nelly Sachs». Encyclopaedia Britannica. [Consulta: 6 abril 2020].
* ↑ «Dulce María Loynaz | enciclopedia.cat». [Consulta: 8 novembre 2022].
* ↑ «Olivier Messiaen». A: enciclopedia.cat. Enciclopèdia Catalana.
* ↑ «Dorothy Lamour (1914-1996) - Find a Grave...» (en anglès). [Consulta: 19 novembre 2024].
* ↑ Martín Rodrigo, Inés. «La mirada de Clarice Lispector, una escritora más allá del lenguaje» (en castellà). ABC Cultura, 09-12-2013. [Consulta: 3 novembre 2021].
* ↑ «The history. Pasang Lhamu Sherpa». Pasang Lhamu Foundation. [Consulta: 26 febrer 2023].
* ↑ «Martí Genís i Aguilar 1847-1932. Biografia». Associació d'Escriptors en Llengua Catalana (AELC). [Consulta: 28 abril 2020].
* ↑ «Patro Agulló, plaça de». Ajuntament de Sabadell. Nomenclàtor, 22-12-1993. [Consulta: 5 gener 2024].
* ↑ McVicker, Mary F. Women Opera Composers: Biographies from the 1500s to the 21st Century (en anglès). McFarland, 2016, p. 10. ISBN 978-0-7864-9513-9.
* ↑ «LA LLUNA DE LOTUS Art i poesia de la monja budista Ōtagaki Rengetsu (1791-1875)», 20-10-2021. [Consulta: 9 març 2022].
* ↑ «Luigi Pirandello | enciclopèdia.cat». [Consulta: 4 maig 2020].
* ↑ «Otis Redding | Biography, Songs, Death, & Facts» (en anglès). [Consulta: 10 desembre 2020].
* ↑ «Azucena Villaflor a 44 años del secuestro de una de las primeras Madres de Plaza de Mayo – Agenda del Sur» (en castellà). Agenda del Sur, 10-12-2021. [Consulta: 11 febrer 2024].
* ↑ «Celia Gámez | enciclopèdia.cat». [Consulta: 2 juliol 2020].
* ↑ Gaitan Salinas, Carmen. «Victorina Durán Cebrián | Real Academia de la Historia». [Consulta: 3 novembre 2023].
* ↑ «Berta Singerman, voz entre las voces» (en castellà). La Nación, 11-12-1998. [Consulta: 31 juliol 2020].
* ↑ Blyth, Alan. «Lisa Della Casa obituary» (en anglès). The Guardian, 11-12-2012. [Consulta: 3 gener 2022].